ດາຣາຮູບເງົາ Bollywood ອິນເດຍ ມີຄວາມຜິດໃນຄະດີ ຂີ່ລົດຕຳຄົນຕາຍ ແລ້ວບໍ່ຢຸດ
ທ່ານ Salman Khan ​ດາຣາຮູບເງົາ ທີ່ມີຊື່ສຽງ ຂອງອິນເດຍ ຖືກສານຕັດສິນລົງໂທດ ຈຳຄຸກຫ້າປີ ໃນຖານຂັບລົດຕຳ ຄົນຕາຍແລ້ວບໍ່ຈອດ ໃນປີ 2002.
ສານອິນເດຍແຫ່ງນຶ່ງ ໄດ້ຕັດສິນລົງໂທດ ດາຣາຣູບເງົາ Bolly- wood ທີ່ມີຊື່ສຽງ ທ່ານ Salman Khan ໃຫ້ຕິດຄຸກຫ້າປີ ໃນ ຖານຂ້າຄົນໂດຍການຂັບລົດຕຳຄົນຕາຍແລ້ວບໍ່ຈອດ ໃນປີ 2002 ຜູ້ພິພາສາຄົນນຶ່ງໃນ ນະຄອນ Mumbai ໄດ້ກຳນົດໂທດດັ່ງ ກ່າວ ຫລັງຈາກໄດ້ ຕັດສິນວ່າ ທ່ານ Khan ມີຄວາມຜິດ ໃນ ວັນພຸດມື້ນີ້ ທ່ານ Khan ໄດ້ປະເຊີນໜ້າກັບການຖືກຕັດສິນ ລົງໂທດຈຳຄຸກ ທີ່ອາດຮ້າຍແຮງເຖິງ 10 ປີ ບັນດາໄອຍະການ ກ່າວຫາ ທ່ານ Khan ວ່າ ຂັບລົດໃນຂະນະ ທີ່ເມົາເຫລົ້າ ເວລາລົດ Toyota Land Cruiser ຂອງທ່ານ ແລ່ນໄປຕຳເອົາກຸ່ມຄົນຫ້າຄົນ ທີ່ພາກັນນອນຢູ່ທາງຍ່າງ ເຮັດໃຫ້ນຶ່ງຄົນເສຍຊີວິດ ແລະອີກຫ້າຄົນໄດ້ຮັບບາດເຈັບ ທ່ານ Khan ອາຍຸ 49 ປີ ໄດ້ປະຕິເສດວ່າ ທ່ານບໍ່ແມ່ນຄົນຂັບລົດໃນເວລາລົດຕຳນັ້ນ ຄາດກັນວ່າ ທ່ານຈະອຸທອນ ຕໍ່ການຕັດສິນຂອງສານ ທ່ານ Khan ໄດ້ສະແດງຮູບເງົາຫລາຍກ່ວາ 90 ເລື້ອງ ໃນລະຍະເກືອບ 30 ປີຂອງ ອາຊີບ ເປັນນັກສະແດງ